༄༅། །ཡུལ་ལྷ་ཁྲ་རྫིག་གི་གསོལ་མཆོད་བཞུགས་སོ། །
༄༅། །ཀྱེ། རབ་བརྟན་བྲག་རི་རིན་ཆེན་སྤུངས་འདྲའི་རི། །གནས་བཅས་ལྷ་ཡི་དགེ་བསྙེན་
ཁྲ་རྫིག་ཅེས། །སྐུ་མདོག་དམར་པོ་ན་བཟའ་ལྷབ་ལྷུབ་གསོལ། །ཆིབས་སུ་རྟ་མཆོག་སྔོན་པོ་
།གཡས་པའི་དར་མདུང་གཡོན་པའི་དུང་དཀར་བསྣམས། །འཁོར་དུ་ཡབ་
རྒྱན་ལྡན་བཅིབས།
ཡུམ་ནོར་ལྷའི་ཚོགས་དང་བཅས།
།སྤྱན་འདྲེན་འདིར་གཤེགས་དགྱེས་པའི་གདན་བཞུགས་
ནས། །དངོས་བཤམས་ཡིད་སྤྲུལ་བསང་གསུར་གཏོར་མ་དང༌། །ཇ་ཆང་ཕུད་སོགས་འབྱོར་རྒུ་
དུ་མས་མཆོད། །བཞེས་ནས་བསྟན་དང་བསྟན་འཛིན་སྐྱོང་བ་དང་། །སྲིད་གསུམ་དཔལ་འབྱོར་
དབང་ཕྱུག་རྒྱས་པ་དང༌། །གནོད་བྱེད་དགྲ་བགེགས་མ་ལུས་ཚར་ཆོད་ལ། །ཞི་རྒྱས་དབང་དྲག་
འཕྲིན་ལས་མྱུར་འགྲུབ་མཛོད། །ཅེས་ཡུལ་ལྷ་ཁྲ་རྫིག་ལ་གསོལ་མཆོད་འབུལ་ཚུལ་འདི་འདྲ་ཞིག་
དགོས་ཞེས་རང་སློབ་སྟོབས་ལྡན་ངོར་སྔགས་བཙུན་པདྨ་རང་གྲོལ་གྱིས་སྦྱར་བའོ། །དུས་རྒྱུན་
སྐྱེམས་ཕུད་འབད་ནུས་ན། །དགོས་འདོད་འབྱུང་བའི་ཕྱྭ་གཡང་སྩོལ། །
455

།